મોરબીમાં આયોજાયેલા કપડા વિતરણના પ્રથમ કાર્યક્રમથી વધુ સારી રીતે આયોજનબધ્ધ ૮ ઓક્ટોબરના રોજ અમદાવાદ ખાતે બીજા કાર્યક્રમનું આયોજન થયું. અમદાવાદ કાર્યક્રમના મુખ્ય આયોજક વાઈસ પ્રેસિડન્ટ ડો. કોમલ સરધારા હતા. તેમની સાથે સહકાર આપવા માટે અન્ય ૨૩ ડોક્ટરો તથા તબીબ વિદ્યાર્થીઓ જોડાયા. આ તમામ દ્વારા પોતાના મિત્રો તથા સગાવ્હાલાઓ પાસેથી કપડાં એકઠા કરવામાં આવ્યા હતા. અમદાવાદની સિવિલ હોસ્પિટલમાં નવનિર્માણ થઈ રહેલા બિલ્ડીંગના બાંધકામ સાથે સંકળાયેલા પરિવારોને આનો લાભ આપવામાં આવ્યો. નક્કી કરેલા સમયે બી. જે. મેડિકલ કોલેજ, અમદાવાદમાં ઈન્ટર્ન ડોક્ટર તરીકે ફરજ બજાવતા વાઈસ પ્રેસિડન્ટ કોમલ સરધારાની આગેવાની હેઠળ અન્ય સદસ્યો લક્ષ્મણ ભમ્મર, પ્રતિક પરમાર, જીનલ વધાસિયા, સુરભી નાયક, પ્રદીપ પરાલિયા, હર્ષ મુલિયા, પ્રિયંકા રામાનુજ, અર્થ શાહ, પ્રકૃતિ ભટ્ટ, મિલિંદ રાવલ, પુજા પંચાલ, રુષભ સોમાણી, હસ્તિ સાવલિયા, સ્મિત મહેતા અને શ્વેતા પટેલે તમામ જરુરિયાત મંદ પરિવારોને ૩૦૦ જોડી કપડાઓ ભેટમાં આપ્યા. આમ, બીજો કાર્યક્રમ પણ સફળ રીતે પૂર્ણ થયો.